Истраживање здравља становништва Србије, 2019.

**Задаци контролора и процедура за њихов избор**

Републички завод за статистику (у даљем тексту Завод), у оквиру пројекта „**Истраживање здравља становништва Србије”,** спровешће контролу теренског рада анкетара и здравствених радника, који реализују истраживање од 10. октобра до 30. децембра 2019. године.

Контрола ће бити спроведена у периоду од **1. децембра 2019. до 31. јануара 2020. године**, поновним контактирањем 900 домаћинстава из изабраног узорка.

Јавни позив за пријављивање кандидата за рад на истраживању објављује се на веб-сајту Завода **18. новембра 2019. године**.

Рок за пријављивање кандидата: **од 18. до 20. новембра 2019. године**.

Број пријава је ограничен на 15 кандидата.

**Основни задаци контролора:**

* да присуствује једнодневној обуци;
* да спроведе контролу теренског рада анкетара и здравствених радника, у складу са инструкцијама добијеним на обуци;
* да, уколико се утврди да одређени тим анкетара и здравственог радника није извршио анкетирање према предвиђеном упутству или на одговарајући начин, упореди накнадно добијене податке са прикупљеним подацима на терену;
* да током рада сарађује са лицима одговорним за спровођење истраживања;
* да своје обавезе у потпуности извршава у складу са упутствима Завода

Са изабраним кандидатима закључује се **Уговор о привременим и повременим пословима, за период** **од 1. децембра 2019. до 31. јануара 2020. године.**

**Начин пријављивања:**

Кандидати се пријављују искључиво преко веб-сајта Завода (www.stat.gov.rs), попуњавањем електронске пријаве.

Од пријављених кандидата ће, на основу освојених бодова, бити изабрани кандидати за разговор. Уз пријаву на јавни позив, кандидат је дужан да на разговору, својеручно, потпише **Изјаву о давању тачних података**.

**Општи услови које кандидат треба да испуни:**

* да је држављанин Републике Србије;
* да је пунолетан и радно способан;
* да је стекао најмање средње образовање у четворогодишњем трајању;
* да је незапослен (у периоду од 1. децембра 2019. до 31. јануара 2020. године) или да је корисник старосне пензије;\*
* да (у периоду од 1. децембра 2019. до 31. јануара 2020. године) није радно ангажован по основу уговора о обављању привремених и повремених послова, уговора о делу, нити по уговору о стручном оспособљавању и усавршавању;

\***Важна напомена:** Кориснику породичне пензије који стекне својство осигураника, склапањем уговора о привременим и повременим пословима може бити обустављена исплата породичне пензије за време трајања уговора, у складу са чланом 117. Закона о пензијском и инвалидском осигурању („Службени гласник РС” бр. 34/03, 64/04 - УС, 84/04 - др. закон, 85/05, 101/05 - др. закон, 63/06 - УС, 5/09, 107/09, 101/10, 93/12, 62/13, 108/13, 75/14, 142/14, 73/18).

Уколико је кандидат изабран за рад у истраживању, **у моменту пријаве** био запослен, или на други начин радно ангажован, потребно је да **најкасније до 28. новембра 2019. године** достави потврду од Националне службе за запошљавање или ПИО фонда да је незапослен, односно да је престао да му тече стаж осигурања.

**Поступак избора кандидата за контролоре:**

Кандидати се, по пријави, рангирају према следећем систему бодовања:

1) Остварени ниво стручне квалификације

* + - Завршен факултет/Висока школа (минимум остварених 240 ЕСПБ) – 5 бодова;
		- Завршена виша школа/висока школа (остварених 180 ЕСПБ – 4 бода);
		- Завршена средња школа у четворогодишњем трајању – 2 бода;

2) Радни статус у тренутку пријаве

* Незапослено лице – 5 бодова;
* Корисник старосне пензије – 3 бода.

3) Могућност рада викендом

* Могућност рада викендом – 5 бодова.

4) Пребивалиште

* Лице које има пријављено пребивалиште у граду Београду – 5 бодова.

**Предност приликом формирања листе кандидата за контролоре, који се позивају на разговор имаће кандидати:**

1. који имају виши ниво образовања;

2. који нису запослени.

Максималан број бодова које кандидат може да оствари по пријави је **20 бодова**.

У случају да кандидати остваре исти укупан број бодова, предност ће имати кандидати са већим бројем бодова добијених на разговору. Уколико је на разговору, такође, остварен исти укупан број бодова, предност ће имати кандидат који се први пријавио (има мањи редни број пријаве).

По истеку рока за пријављивање, Завод формира листу пријављених кандидата са освојеним бројем бодова.

На веб-сајту Завода, **21. новембра 2019. године,** објављује се ранг-листа кандидата са укупно оствареним бодовима по пријави, као и списак кандидата који се позивају на разговор. Кандидати неће бити позивани телефоном.

Предаја документације и разговор са кандидатима обавиће се **22. новембра 2019. године,** а тачно време и место биће објављени уз ранг-листу – 21. новембра 2019. године.

**Документација коју је потребно предати приликом доласка на разговор:**

* фотокопија личне карте (очитана лична карта), или пасоша;
* фотокопија дипломе (или потврда образовне установе) о стеченој стручној спреми и оригинал на увид;
* за незапослене кандидате
	+ потврда Националне службе за запошљавање, којом се доказује да је кандидат у тренутку пријаве на евиденцији (потврду је потребно извадити на дан пријаве или најкасније до дана предаје документације), или
	+ потврда из надлежне филијале фонда ПИО (да кандидату у тренутку пријаве не тече стаж осигурања)
* за старосне пензионере
	+ фотокопија последњег пензионог чека, или
	+ фотокопија решења о пензији
* за запослене кандидате
	+ фотокопија важећег уговора о ангажовању (како би се утврдило да радно ангажовање по том уговору престаје најкасније до 1. децембра 2019. године).

Уколико кандидат не преда тражену документацију, или се увидом у тражена документа установи да не испуњава предвиђене опште услове, биће искључен из даљег изборног поступка.

Уколико се, увидом у предату документацију, установи да је кандидат дао нетачне податке на основу којих је бодован, ти бодови ће му се одузети и биће поново рангиран. У зависности од новог бодовања, ако кандидат нема довољан број бодова, телефоном ће бити позван следећи кандидат са ранг-листе.

Максималан број бодова које кандидат може добити на основу утиска са разговора је **22 бода**.

Прелиминарна листа изабраних кандидата биће објављена на веб-сајту Завода **22. новембра 2019. године**.

Рок за подношење приговора на бодовање и избор кандидата је **25. новембар 2019**. **године**. Кандидати приговор могу поднети Заводу путем имејла, на адресу: mladen.velickovic@stat.gov.rs. Приговори се разматрају **26. новембра 2019. године**.

**Коначна листа** изабраних контролора биће објављена на веб-сајту Завода **27. новембра 2019. године.** Уз листу, биће објављен и линк преко кога ће сви изабрани кандидати бити обавезни да попуне додатне податке, неопходне за израду уговора.

Роковник активности:

|  |  |
| --- | --- |
| **Активности** | **Датуми** |
| Пријава кандидата | 18–20. новембра 2019. |
| Објављивање ранг-листе кандидата који се позивају на разговор (на основу бодова са пријаве) | 21. новембар, до 14 часова |
| Пријем документације и разговор са кандидатима | 22. новембар, до 14 часова |
| Објављивање Прелиминарне листе изабраних кандидата | 22. новембар, до 16 часова |
| Рок за приговор кандидата  | 25. новембар, до 12 часова |
| Разматрање приговора | 26. новембар |
|  Објављивање Коначне листе изабраних контролора | 27. новембар, до 14 часова |
| Унос додатних података за израду уговора | 27. новембар, до 20 часова |
| Обука: Београд, Милана Ракића 5 | 28. новембар |